- Тим за заштиту ученика од насиља, злостављања и занемаривања:

руководилац Бојан Ћурувија, наставник предметне наставе, Ивана Кричковић, Брена Ћалдовић, Анита Пирнат, Душица Максимовић, Александра Анђелковић Томић, дир. школе Зоран Станковић, педагог и психолог, Јелена Синани, пед. асистент

## 6.8. ПРОГРАМ ЗАШТИТЕ УЧЕНИКА ОД НАСИЉА .

ЦИЉ ПРОГРАМА ЗАШТИТЕ УЧЕНИКА ОД НАСИЉА, ЗЛОСТАВЉАЊА И ЗАНЕМАРИВАЊА

Унапређивање квалитета живота ученика кроз непрекидно стварање услова за несметан и безбедан развој и учење - превенција, као и спровођење поступака заштите ученика од свих облика насиља, злостављања и занемаривања – интервенција.

ЗАДАЦИ ПРОГРАМА:

* упознавање ученика и одраслих са појмом и формама насиља, злостављања и занемаривања уз повећање осетљивости за њихово препознавање
* формирање ставова о неприхватљивости насилног понашања, злостављања и занемаривања у међусобним односима ученик - ученик, ученик – одрасли, као и развијање свести на право на заштиту
* развијање толеранције, разумевања и прихватања различитости у међусобној сарадњи и комуникацији
* стварање климе одговорности свих за обезбеђивање повољних услова за безбедан живот и рад, тј.за интервенисање у случају сумње или сазнања о насиљу
* упознавање ученика и одраслих са процедурама и улогом свих актера укључених у живот и рад школе у процесу заштите ученика од насиља, злостављања и занемаривања
* унапређивање компетенција ученика, наставног и ненаставног кадра и родитеља за уочавање и решавање проблема ненасилном комуникацијом и конструктивним решавањем конфликата

НАЧИН ОСТВАРИВАЊА ПРОГРАМА

Један од услова релизације овог програма је да се ученици, наставни кадар, ненаставно особље, родитељи/старатељи и локална заједница континуирано упознавају и стварају услове за остваривање одредаба Конвенције Уједињених нација о правима детета.

Други неопходни услов је настављање сарадње између институција које се баве децом основношколског узраста – здравство, социјална заштита, полиција, правосуђе, уз јасно дефинисање места и улоге сваке од институција у заштити деце од насиља и уз, пре свега, програмско повезивање.

Неопходно је обезбедити да Наставничко веће, Савет родитеља школе, родитељи сваког одељења, Школски одбор, одељенске заједнице ученика буду део мреже за остваривање повољне климе за несметан развој и учење кроз правовремено и јавно информисање о правилима, процедурама и одговорностима у превентивним и интервентним активностима. При томе је неопходно обезбедити поверљивост података и заштиту права на приватност, као и учешће деце у свим фазама процеса заштите.

Имена чланова Тима за заштиту деце и начин контаката са њима биће истакнута на видном месту за ученике, запослене и родитеље, а Тим ће извештавати стручна тела и ШО о учесталости насиља, проценама безбедности и ефектима предузетих мера .

Садржај програма се реализује на часовима одељењског старешине, путем јавног информисања унутар школе, на родитељским састанцима, кроз рад Наставничког већа, Савета родитеља школе и Школског одбора, обележавањем посебних датума везаним за људска и дечја права, кроз индивидуални и групни рад са ученицима и родитељима, на часовима грађанског васпитања и веронауке, кроз форму предавања, дискусије, мини - истраживања и извештаје.